<classify> Yanga haijapoteza hata mchezo mmoja katika michezo tisa ya Ligi Kuu iliyocheza msimu huu kitu ambacho kimeisaidia timu hiyo kushika nafasi ya pili nyuma ya vinara Azam wakiwa na pointi 23.Akizungumza na gazeti hili Shime alisema timu yake ina mabadiliko makubwa ya kiuchezaji kitu ambacho kinampa matumaini ya kuibuka na ushindi kwenye mchezo huo, ambao ameuita ni wakurudisha heshima yake baada ya kufungwa na Simba.Wachezaji wangu pamoja na mimi mwenyewe tunafahamu ubora waliokuwa nao Yanga tunawaheshimu kwa hili, lakini tupo kwenye vita na tunahitaji pointi tatu ili kujiweka pazuri tumejiandaa kupambana nao kuhakikisha tunashinda na kuwa timu ya kwanza kufunga mabingwa watetezi, alisema Shime.Kocha huyo aliyejijengea jina kubwa kwa kuzifunga timu vigogo za Simba na Yanga misimu iliyopita, alisema kwake hakuna kinachoshindikana kwasababu amewasoma vizuri wapinzani wao na kujua mbinu wanazotumia kupata ushindi na haoni sababu ya kuwa na hofu kutokana na uimara wa timu yake na maandalizi ya muda mrefu waliyofanya.Alisema katika maandalizi hayo amewapa mabeki wake mazoezi maalumu kwa ajili ya kuwadhibiti washambuliaji wa Yanga Mzimbabwe Donald Ngoma na Amissi Tambwe raia wa Burundi, walioanza kwa kasi kubwa ya ufungaji msimu huu.Tumeandaa dawa ya Ngoma na Tambwe, siku hiyo hawatofunga bao Mkwakwani kwasababu tumefuatilia na kuona hao ndiyo hatari kwenye ushambuliaji na ukiwabana hao Yanga haina uwezo wa kufurukuta, alisema.Msimamo wa ligi unaonesha Mgambo JKT inashika nafasi ya tisa ikiwa na pointi 11, katika mechi 10 ilizocheza na kupoteza michezo mitano, huku ikishinda mitatu na ikienda sare mara mbili.  <topic>: MICHEZO 